
DR 30.10.2019 99 

 
[Timbalan Yang di-Pertua (Dato’ Mohd Rashid Hasnon) mempengerusikan 

Mesyuarat] 

 

Dalam membangunkan industri ini khususnya dalam membantu syarikat tempatan, 
Kementerian Komunikasi dan Multimedia melalui agensinya MDEC menyediakan beberapa 
insentif di bawah MSC Malaysia serta inisiatif dan program galakan lain bagi membangunkan 
ekosistem industri ini. Antara program dan inisiatif Tuan Yang di-Pertua yang telah 
dilaksanakan termasuk pertama, Malaysia Animation and Creative Content Center (MAC3) 
iaitu sebuah inkubator yang menyediakan kemudahan infrastruktur untuk pembangunan 
kandungan kreatif multimedia untuk segmen animasi dan efek visual. Antara kemudahan-
kemudahan yang disediakan termasuk makmal animasi, kemudahan rendering, studio 
suntingan bunyi, pusat sumber animasi dan juga kemudahan screening dan kemudahan 
presentation.   

Kedua Tuan Yang di-Pertua, Level Up! Incorporation adalah salah satu inkubator, 
pembangunan gaming yang menyokong industri gaming di Malaysia.  Level Up! menawarkan 
kemudahan inkubator di Bangsar South bagi tujuan membangunkan dan juga menggalakkan 
kerjasama di antara penggiat-penggiat bidang gaming tempatan dan juga serantau. 

Ketiga, program akses kepada pasaran iaitu melalui B2B matching and networking 
session Tuan Yang di-Pertua yang menemukan syarikat-syarikat tempatan dengan syarikat 
pembeli antarabangsa melalui platform dan festival-festival antarabangsa seperti MIPCOM, 
KidsScreen dan Game Developers Conference (GDC). Sebagai contoh, MIPCOM di Cannes 
Tuan Yang di-Pertua, Perancis berjaya menjana nilai eksport kandungan sebanyak RM99.7 
juta pada tahun yang lalu. 

Keempat Tuan Yang di-Pertua, bagi industri animasi tempatan pula, MDEC juga 
melaksanakan program-program pendedahan kepada syarikat tempatan dalam 
membangunkan IP serta penglibatan di dalam projek dengan studio dan penyiaran tempatan 
dan antarabangsa seperti Astro, Media Prima, Nickelodeon, Disney Channel, Cartoon 
Network, Microsoft dan juga Sony. 

Seterusnya bagi membangunkan ekosistem industri ini juga Tuan Yang di-Pertua, 
pihak MDEC juga telah melaksanakan persidangan tahunan seperti conference creative yang 
menghimpunkan para penggiat animasi tempatan dan antarabangsa menerusi aktiviti-aktiviti 
seperti pameran, bengkel teknikal animasi, masterclass, B2B matching and networking 
session dan sebagainya. Semasa persidangan kreatif yang diadakan baru-baru ini Tuan 
Yang di-Pertua, lebih daripada 700 peserta daripada 15 buah negara telah pun menghadiri 
persidangan ini. Sebanyak lebih RM22 juta potensi nilai jualan telah diraih melalui B2B 
matching dan Level Up KL yang merupakan persidangan dan pameran permainan video 
interaktif media di rantau Asia Tenggara yang dilaksanakan pada conference creative ini. 

Tuan Yang di-Pertua, untuk makluman Yang Berhormat Kota Melaka, seperti Yang 
Berhormat sedia maklum, pelan NFCP merupakan satu pelan tindakan yang melaksanakan 
rangka strategi dan sasaran yang mampu memastikan ketersediaan setanding hubungan 
digital yang mampan, menyeluruh dan juga berkualiti tinggi dan juga mampu milik untuk 
negara.  KKMM dan SKMM telah membuat sesi libat urus bermula bulan November tahun 
lepas bersama-sama dengan pihak yang berkepentingan seperti kementerian-kementerian 
berkaitan dan juga agensi-agensi Persekutuan selain daripada juga libat urus dengan 
kerajaan-kerajaan negeri dan agensi-agensi berkaitan di peringkat negeri serta pihak swasta 
dan akademia bagi memastikan bahawa pelan tersebut adalah menyeluruh dan berkesan. 

Yang Berhormat, berkenaan dengan cadangan penubuhan majlis khas ekonomi 
digital.  Ini merupakan satu cadangan yang baik Yang Berhormat.  Terima kasih, kita akan 
timbangkan tetapi buat masa ini Yang Berhormat kita sudah ada apa yang disebut sebagai 
Majlis Pelaksanaan (ICM) Koridor Raya Multimedia (MSC) Malaysia yang membincangkan 
topik berkaitan dengan ekonomi digital.  Walau bagaimanapun sepertimana saya sebut tadi 
Yang Berhormat, kita akan memperhalusi cadangan daripada Yang Berhormat Kota Melaka 
ini dalam masa yang terdekat. 

Izinkan Tuan Yang di-Pertua, saya memberikan maklum balas kepada isu-isu yang 
dibangkitkan oleh Yang Berhormat Jerai dan juga Yang Berhormat Tenom mengenai 
pembaikan kandungan penyiaran.  Adakah Yang Berhormat Jerai hadir?  Yang Berhormat 
Tenom? 



[Timbalan Yang di-Pertua (Dato' Mohd Rashid Hasnon) mempengerusikan Mesyuarat]. Dalam membangunkan industri ini khususnya dalam membantu syarikat tempatan, Kementerian Komunikasi dan Multimedia melalui agensinya MDEC menyediakan beberapa insentif di bawah MSC Malaysia serta inisiatif dan program galakan lain bagi membangunkan ekosistem industri ini. Antara program dan inisiatif Tuan Yang di-Pertua yang telah dilaksanakan termasuk pertama, Malaysia Animation and Creative Content Center (MAC3) iaitu sebuah inkubator yang menyediakan kemudahan infrastruktur untuk pembangunan kandungan kreatif multimedia untuk segmen animasi dan efek visual. Antara kemudahan- kemudahan yang disediakan termasuk makmal animasi, kemudahan rendering, studio suntingan bunyi, pusat sumber animasi dan juga kemudahan screening dan kemudahan presentation. Kedua Tuan Yang di-Pertua, Level Up! Incorporation adalah salah satu inkubator, pembangunan gaming yang menyokong industri gaming di Malaysia. Level Up! menawarkan kemudahan inkubator di Bangsar South bagi tujuan membangunkan dan juga menggalakkan kerjasama di antara penggiat-penggiat bidang gaming tempatan dan juga serantau. Ketiga, program akses kepada pasaran iaitu melalui B2B matching and networking session Tuan Yang di-Pertua yang menemukan syarikat-syarikat tempatan dengan syarikat pembeli antarabangsa melalui platform dan festival-festival antarabangsa seperti MIPCOM, KidsScreen dan Game Developers Conference (GDC). Sebagai contoh, MIPCOM di Cannes Tuan Yang di-Pertua, Perancis berjaya menjana nilai eksport kandungan sebanyak RM99.7 juta pada tahun yang lalu. Keempat Tuan Yang di-Pertua, bagi industri animasi tempatan pula, MDEC juga melaksanakan program-program pendedahan kepada syarikat tempatan dalam membangunkan IP serta penglibatan di dalam projek dengan studio dan penyiaran tempatan dan antarabangsa seperti Astro, Media Prima, Nickelodeon, Disney Channel, Cartoon Network, Microsoft dan juga Sony. Seterusnya bagi membangunkan ekosistem industri ini juga Tuan Yang di-Pertua, pihak MDEC juga telah melaksanakan persidangan tahunan seperti conference creative yang menghimpunkan para penggiat animasi tempatan dan antarabangsa menerusi aktiviti-aktiviti seperti pameran, bengkel teknikal animasi, masterclass, B2B matching and networking session dan sebagainya. Semasa persidangan kreatif yang diadakan baru-baru ini Tuan Yang di-Pertua, lebih daripada 700 peserta daripada 15 buah negara telah pun menghadiri persidangan ini. Sebanyak lebih RM22 juta potensi nilai jualan telah diraih melalui B2B matching dan Level Up KL yang merupakan persidangan dan pameran permainan video interaktif media di rantau Asia Tenggara yang dilaksanakan pada conference creative ini. Tuan Yang di-Pertua, untuk makluman Yang Berhormat Kota Melaka, seperti Yang Berhormat sedia maklum, pelan NFCP merupakan satu pelan tindakan yang melaksanakan rangka strategi dan sasaran yang mampu memastikan ketersediaan setanding hubungan digital yang mampan, menyeluruh dan juga berkualiti tinggi dan juga mampu milik untuk negara. KKMM dan SKMM telah membuat sesi libat urus bermula bulan November tahun lepas bersama-sama dengan pihak yang berkepentingan seperti kementerian-kementerian berkaitan dan juga agensi-agensi Persekutuan selain daripada juga libat urus dengan kerajaan-kerajaan negeri dan agensi-agensi berkaitan di peringkat negeri serta pihak swasta dan akademia bagi memastikan bahawa pelan tersebut adalah menyeluruh dan berkesan. Yang Berhormat, berkenaan dengan cadangan penubuhan majlis khas ekonomi digital. Ini merupakan satu cadangan yang baik Yang Berhormat. Terima kasih, kita akan timbangkan tetapi buat masa ini Yang Berhormat kita sudah ada apa yang disebut sebagai Majlis Pelaksanaan (ICM) Koridor Raya Multimedia (MSC) Malaysia yang membincangkan topik berkaitan dengan ekonomi digital. Walau bagaimanapun sepertimana saya sebut tadi Yang Berhormat, kita akan memperhalusi cadangan daripada Yang Berhormat Kota Melaka ini dalam masa yang terdekat. Izinkan Tuan Yang di-Pertua, saya memberikan maklum balas kepada isu-isu yang dibangkitkan oleh Yang Berhormat Jerai dan juga Yang Berhormat Tenom mengenai pembaikan kandungan penyiaran. Adakah Yang Berhormat Jerai hadir? Yang Berhormat Tenom?.